Diari Oficial de la Generalitat Valenciana


Sumari del DOGV 4176, del 25-01-2002 (2002/630)

RESOLUCIÓ de 18 de gener de 2002, del conseller d'Obres, Públiques, Urbanisme i Transports, per la qual s'aprova definitivament el Pla Especial de Delimitació de Terrenys per a la Constitució de Patrimoni Públic de Sòl, Sagunt I, en terrenys dels polígons 36, 40, 69, 73, 74, 75, 76, 78, 93, 94 i 98 del terme municipal de Sagunt, promogut per la Conselleria d'Innovació i Competitivitat de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4176

Data del DOGV
:   25-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/630


Data del document
:   18-01-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sagunt
    * pla d'urbanisme
    * cultura regional

RESOLUCIÓ de 18 de gener de 2002, del conseller d'Obres, Públiques, Urbanisme i Transports, per la qual s'aprova definitivament el Pla Especial de Delimitació de Terrenys per a la Constitució de Patrimoni Públic de Sòl, Sagunt I, en terrenys dels polígons 36, 40, 69, 73, 74, 75, 76, 78, 93, 94 i 98 del terme municipal de Sagunt, promogut per la Conselleria d'Innovació i Competitivitat de la Generalitat Valenciana. [2002/630]
  
Vist l'expedient remés per la Conselleria d'Innovació i Competitivitat referit al Pla Especial de Delimitació de Terrenys per a la Constitució de Patrimoni Públic de Sòl (Sagunt I) en terrenys dels polígons 36, 40, 69, 73, 74, 75, 76, 78, 93, 94 i 98 del terme municipal de Sagunt (València) i, de conformitat amb els següents:
  
Antecedents de fet
  
Primer
  
El conseller d'Indústria i Comerç, amb data 31 de juliol de 2001, va acordar sotmetre a informació pública el projecte que ens ocupa. El projecte es va sotmetre a informació pública mitjançant la publicació d'anuncis en el DOGV número 4.062, de 10 d'agost de 2001, i en el diari Las Provincias de València de la mateixa data.
  
Després del pertinent període d'exposició pública, en el qual no es van presentar al·legacions, es va aprovar provisionalment per Resolució del conseller d'Innovació i Competitivitat de data 29 d'octubre de 2001. L'expedient va tindre entrada en el Registre de la Comissió Territorial d'Urbanisme amb data 6 de novembre de 2001.
  
Segon
  
El projecte consta de memòria amb annexos de relació de béns i drets i plans de situació i delimitació.
  
Tercer
  
Durant la tramitació de l'expedient s'ha sol·licitat informe als següents organismes: Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports, Diputació Provincial, Demarcació de Carreteres del Ministeri de Foment i Conselleria de Medi Ambient i Ajuntament de Sagunt.
  
Dels anteriors s'han emés informes per la Direcció General d'Obres Públiques (Divisió de Carreteres) de la COPUT i Diputació Provincial, on es fan diverses observacions que hauran de ser tingudes en compte en fases procedimentals posteriors.
  
La Conselleria de Medi Ambient, amb data 12 de desembre de 2001, emet informe favorable a l'efecte del que disposa l'Acord de 18 de juliol de 2000, del Govern Valencià, de modificació de l'Acord de 3 de novembre de 1999, del Govern Valencià, de mesures cautelars de protecció en les zones humides delimitades en el Projecte de Catàleg de Zones Humides de la Comunitat Valenciana.
  
Quart
  
El ple de l'Ajuntament de Sagunt en sessió ordinària del dia 27 de setembre de 2001, va emetre dictamen favorable a la proposta urbanística de la delimitació de terrenys objecte del present expedient.
  
Cinqué
  
El municipi de Sagunt té el Pla General d'Ordenació Urbana aprovat definitivament pel conseller d'Obres Públiques, Urbanisme i Transports, amb data 14 d'abril de 1992.
  
Els terrenys objecte de l'actuació van ser expropiats l'any 1976 per a portar a terme la construcció de la IV Planta Siderúrgica Integral de Sagunt.
  
Sisé
  
La Comissió Territorial d'Urbanisme de València, en sessió de 18 de desembre de 2001, va emetre informe favorable a l'aprovació definitiva del present Pla Especial de Delimitació de Terrenys que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La reserva de terrenys per a la constitució de patrimoni públic de sòl està expressament regulada en l'article 99 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La tramitació ha sigut correcta, de conformitat amb el que estableixen els articles 38, 42 i 43 de la LRAU.
  
Tercer
  
La documentació està completa, a l'efecte del compliment del que preceptuen els articles 24 i 27 del text urbanístic mencionat.
  
Quart
  
Quant al fons de l'assumpte l'objecte del Pla Especial és la Delimitació d'una àrea de sòl urbanitzable, en la major part, per a la constitució de Patrimoni Públic de Sòl, d'acord amb les determinacions previstes en l'article 99 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La present actuació està promoguda per la Generalitat Valenciana i l'àmbit afectat té una superfície de 2.989.112 m2 de sòl urbanitzable, de 147.420 m2 de sòl no urbanitzable i de 43.858 m2 de sòl classificat com a sistema general en sòl no urbanitzable. El dit sòl inclou una àrea d'una franja de 40 m d'amplària a l'oest del traçat de la VV-7014, i el seu límit se situa en la zona est amb el del paratge conegut com la marjal del Moro. El fi últim de l'actuació és disposar de terrenys per a ús industrial.
  
Cinqué
  
La utilitat pública i interés general de l'actuació es desprén del contingut d'aquesta i de la seua conveniència per al desenvolupament econòmic i social de la comarca i estan garantides per ser el promotor la Generalitat Valenciana. L'aprovació del present pla especial implica per si mateixa la declaració d'utilitat pública i la necessitat d'ocupació a efectes expropiatoris, d'acord amb l'article 181 del Decret 201/98, de 15 de desembre, de la Generalitat Valenciana, pel qual s'aprova el Reglament de Planejament de la Comunitat Valenciana.
  
Sisé
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Seté
  
La zona en qüestió es veu afectada en una part per la zona humida denominada, la marjal dels Moros, per la qual cosa en aplicació del que disposa l'Acord de 18 de juliol de 2000, del Govern Valencià, de modificació de l'Acord de 3 de novembre de 1999, del Govern Valencià, de mesures cautelars de protecció en les zones humides delimitades en el Projecte de Catàleg de Zones Humides de la Comunitat Valenciana, és necessari l'informe favorable de la Conselleria de Medi Ambient, el qual va ser emés amb data 12 de desembre de 2001 en sentit favorable.
  
Huité
  
Com a observació, per a la futura ordenació detallada de la zona, es fa constar la conveniència d'ubicar la zona verda necessària en aplicació de l'annex al Reglament de Planejament de la Comunitat Valenciana en la zona confrontant amb la zona humida, la marjal dels Moros, de manera que permeta una separació d'usos i una zona de transició entre el sòl protegit i l'industrial. Aquesta possibilitat pot estendre's a futures ampliacions del sòl industrial en la zona, de manera que totes les dotacions qualificades de zona verda s'ubiquen en l'emplaçament descrit. Fins i tot, a fi de garantir més, si és el cas, la protecció del paratge en qüestió, seria convenient que els usos que s'han d'implantar en la zona més pròxima a la zona protegida foren aquells que presentaren un menor grau de qualificació i, per tant, una menor agressió per a l'entorn.
  
Nové
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva de plans especials promoguts per administracions no municipals, de conformitat amb el que disposa l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, a proposta del director General d'Urbanisme i Ordenació Territorial, resolc:
  
Aprovar definitivament el Pla Especial de Delimitació de Terrenys per a la Constitució de Patrimoni Públic de Sòl, Sagunt I, en terrenys dels polígons 36, 40, 69, 73, 74, 75, 76, 78, 93, 94 i 98 del terme municipal de Sagunt, promogut per la Conselleria d'Innovació i Competitivitat de la Generalitat Valenciana.
  
La present resolució entrarà en vigor el mateix dia de la publicació en el Diari Oficial de la Generalitat Valenciana. La dita publicació excusa de la seua notificació individualitzada, de conformitat amb el que estableix l'article 59.2 de la LRAU.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciós Administratiu, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.